techiaith/cofnodycynulliad_en-cy huggingface dataset:
English: It is important - . The function of this committee is to scrutinise what is happening so that we can provide the information to our global audience that's watching this committee at the moment. So, I do have a few additional questions to ask. Going back to the fundamentals, perhaps, and the rationale for the internal market Bill, in the first instance, what is the reason for the Bill? May I ask you, in your opinion, whether you believe that this is purely an economic Bill?
Welsh: Mae'n bwysig - . Swyddogaeth y pwyllgor yma ydy ei fod yn craffu ar beth sydd yn digwydd er mwyn i ni allu darparu'r wybodaeth i'n cynulleidfa fyd-eang sy'n gwrando ar y pwyllgor yma ac yn ei wylio fe, yn wir, ar hyn o bryd. Felly, mae gen i gwpl o gwestiynau bach ychwanegol. Yn mynd nôl i bethau sylfaenol, efallai, ac yn mynd i olrhain y rhesymeg dros gael Bil y farchnad fewnol yn y lle cyntaf, beth yw'r rheswm dros ei gael e? A allaf i holi i chi, yn eich barn chi, ydych chi'n credu taw Bil economaidd yn unig ydy'r Bil yma?
English: Thank you very much for that. May I ask you, further to that, whether you can explain why the UK Government wishes to make the Bill in its entirety a protected enactment?
Welsh: Diolch yn fawr am hynna. Allaf i ofyn i chi yn bellach, allwch chi esbonio pam mae Llywodraeth y Deyrnas Unedig yn dymuno i'r Bil yn ei gyfanrwydd fod yn Ddeddf warchodedig?
English: Thank you for that response. Could you further explain - of course, a few of the questions have touched on these issues already. Why do you believe that the UK Government believes that the common frameworks, combined with existing powers provided to UK Ministers through the European Union (Withdrawal Agreement) Act 2020 - why are those, taken together, an insufficient alternative to the Bill for managing the internal market? Considering that we do have the common frameworks and the powers under the withdrawal Act, why do we need this Bill to manage the internal market? Aren't the common frameworks sufficient?
Welsh: Diolch am hynna. Allech chi yn bellach esbonio pam mae - ac, wrth gwrs, mae cwpl o'r cwestiynau wedi cyffwrdd â hyn yn barod. Pam ydych chi'n credu bod Llywodraeth y Deyrnas Unedig yn credu bod y fframweithiau cyffredin, ynghyd â'r pwerau presennol sydd gan Weinidogion y Deyrnas Unedig drwy Ddeddf yr Undeb Ewropeaidd (Y Cytundeb Ymadael) 2020 - pam fod hynna yn annigonol o'u cymharu efo'r Bil i reoli'r farchnad fewnol? Hynny yw, o gysidro bod gyda ni fframweithiau cyffredin a phwerau o dan y Bil ymadael, pam fod angen y Bil yma yn y lle cyntaf i reoli'r farchnad fewnol? Onid yw'r fframweithiau cyffredin yn ddigonol?
English: I'll just conclude with my questions, because I am aware that time is against us. So, to conclude this part of the questions, could you explain why the Bill needs to be enacted by 1 January next year, and can you further explain what evidence the UK Government has that the devolved Governments will seek to diverge significantly automatically on 1 January 2021?
Welsh: Ie, gwnaf jest ddod i ben, achos dwi'n ymwybodol o'r amser. Felly, i orffen y darn yma, Arglwydd True, allech chi esbonio pam mae'n rhaid i'r Bil ddod i rym erbyn 1 Ionawr flwyddyn nesaf, a hefyd bellach esbonio pa dystiolaeth sydd gan Lywodraeth y Deyrnas Unedig y bydd y Llywodraethau datganoledig yn ceisio dilyn llwybr gwahanol yn awtomatig ar 1 Ionawr 2021?
English: A warm welcome to this meeting of the Finance Committee at the Senedd, and, in accordance with Standing Order 34.19, I have determined that the public are excluded from the committee's meeting in order to protect public health. And in accordance with Standing Order 34.21, notice of this decision was included in the agenda for this meeting. This meeting is being broadcast live on Senedd.tv, and the Record of Proceedings will be published as usual. Aside from the procedural adaptation relating to conducting proceedings remotely, all other Standing Order requirements for committees remain in place. At the outset, therefore, could I ask Members whether they have any interests to declare? No, nobody wants to declare anything. And could I also note that, if for any reason I lose connection with this committee, the committee has previously agreed, in accordance with Standing Order 17.22, that Siân Gwenllian will temporarily chair while I try to rejoin? And I also note at the outset that we've received apologies this afternoon from Mike Hedges and Rhianon Passmore.
Welsh: Croeso cynnes i chi i gyd i gyfarfod Pwyllgor Cyllid Senedd Cymru, ac, yn unol â Rheol Sefydlog 34.19, dwi wedi penderfynu gwahardd y cyhoedd o gyfarfod y pwyllgor er mwyn diogelu iechyd y cyhoedd. Yn unol â Rheol Sefydlog 34.21, cafodd rhybudd o'r penderfyniad hwn ei nodi yn yr agenda ar gyfer y cyfarfod heddiw. Mae'r cyfarfod hwn, wrth gwrs, yn cael ei ddarlledu'n fyw ar Senedd.tv ac mi fydd Cofnod o'r Trafodion yn cael eu cyhoeddi yn ôl yr arfer, wrth gwrs. Ar wahân i'r addasiad gweithdrefnol sy'n ymwneud â chynnal trafodion o bell, mae holl ofynion eraill y Rheolau Sefydlog ar gyfer pwyllgorau yn parhau. Ar y cychwyn, felly, gaf i ofyn os oes gan unrhyw Aelod unrhyw fuddiannau i'w datgan? Na, neb am nodi unrhyw beth. Ocê. A gaf i hefyd nodi wrth gwrs os y byddaf i am unrhyw reswm yn colli cysylltiad â'r pwyllgor yma, rŷn ni eisoes, yn unol â Rheol Sefydlog 17.22, wedi cytuno mai Siân Gwenllian fydd yn cadeirio dros dro wrth i mi geisio ailymuno? Ac mi nodaf i ar y cychwyn fel hyn hefyd ein bod ni wedi derbyn ymddiheuriadau y prynhawn yma gan Mike Hedges a Rhianon Passmore.
English: The second item on the agenda is the papers to note. And could I invite you to note the first paper, which is a letter from the Minister for Housing and Local Government on the Local Government and Elections (Wales) Bill and the revised regulatory impact assessment? And the second paper to note is minutes of the meeting held on 9 November, last week. Are Members happy to note those papers? They are. Thank you very much.
Welsh: Yr ail eitem ar yr agenda yw papurau i'w nodi. A gaf i eich gwahodd chi i nodi'r papur cyntaf, sydd yn lythyr gan y Gweinidog Tai a Llywodraeth Leol ar Fil Llywodraeth Leol ac Etholiadau (Cymru) ac asesiad effaith rheoleiddiol diwygiedig? A'r ail bapur i'w nodi yw cofnodion y cyfarfod a gynhaliwyd ar 9 Tachwedd, sef yr wythnos diwethaf. Ydy Aelodau yn hapus i nodi'r ddau bapur yna? Ydyn, iawn. Diolch yn fawr iawn i chi.
English: We move on now to item 3, which is to continue our inquiry into the implementation of the Wales Act 2014 and operation of the fiscal framework. And we welcome for the evidence session this afternoon David Phillips, who is an associate director with the Institute for Fiscal Studies. A warm welcome to you, David. And we'll go straight into questions, if that's okay, and I'll start by asking you, simply: in your view, how has the tax policy of the Welsh Government followed the principles that the Government have set out themselves, namely to deliver taxes that are fair, stable, and simple to understand?
Welsh: Awn ni ymlaen, felly, at y drydedd eitem, sef i barhau ag ymchwiliad y pwyllgor yma i roi Deddf Cymru 2014 ar waith, a gweithdrefnau'r fframwaith gyllidol. A dŷn ni'n croesawu ar gyfer y sesiwn dystiolaeth prynhawn yma David Phillips, sydd yn gyfarwyddwr cyswllt gyda'r Sefydliad Astudiaethau Cyllid. Croeso cynnes atom ni, David. Mi awn ni'n syth i gwestiynau, os ydy hynny'n iawn, ac mi wnaf i gychwyn yn syml iawn drwy ofyn: sut yn eich barn chi mae polisi treth Llywodraeth Cymru wedi dilyn yr egwyddorion y mae'r Llywodraeth wedi eu gosod allan iddyn nhw eu hunain, wrth gwrs, sef i ddarparu treth deg a sefydlog sy'n syml i'w ddeall?
English: Thank you, Chair. If I may, with your permission, just return to one issue that was raised when we discussed the Barnett formula. You said that the need element - the relatively new thing that's been added to the Barnett formula - was useful, and you also said that political issues, perhaps, were going to be a barrier to change, or specific change, or a different system to the Barnett formula. I wonder, therefore, should we, as a committee, be scrutinising that need element within the formula as it stands now, and try to find out whether there's a way to strengthen that in some way in order to make the formula work better for Wales.
Welsh: Diolch, Cadeirydd. Os caf i, efo'ch caniatâd chi, jest mynd yn ôl at un mater a godwyd pan roedden ni'n trafod y fformiwla Barnett. Mi ddywedoch chi fod yr elfen angen - y peth newydd, neu weddol newydd, sydd wedi cael ei ychwanegu i fformiwla Barnett - yn ddefnyddiol, a dywedoch chi hefyd fod materion gwleidyddol, efallai, yn mynd i rwystro cael newid penodol neu gyfundrefn wahanol i fformiwla Barnett. Tybed, felly, a ddylen ni, fel pwyllgor, fod yn craffu ar yr elfen angen sydd o fewn y fformiwla fel y mae o rŵan, a thrio ffeindio oes yna ffyrdd i gryfhau hwnna mewn rhyw ffordd er mwyn gwneud y fformiwla i weithio'n well o ran Cymru.
English: Thank you very much. I think that was very useful. So, turning now to borrowing powers and the Wales reserve. I think that you argue for giving greater access to Wales to borrowing powers. Could you expand on that, and how do we get there? What mechanisms could we pursue to enable the relaxing of fiscal rules during a time of crisis?
Welsh: Diolch yn fawr. Roedd hwnna'n ddefnyddiol dwi'n credu, diolch. Troi at bwerau benthyca a chronfa wrth gefn Cymru. Dwi'n meddwl eich bod chi'n dadlau dros roi mwy o fynediad i Gymru i bwerau benthyca. A fedrwch chi ymhelaethu am hynny, a sut mae cyrraedd at hynny? Pa weithdrefnau y gellir eu dilyn i alluogi ymlacio'r rheolau cyllidol yn ystod cyfnod o argyfwng?
English: Okay. And maybe you'd like to expand, therefore, on why not make permanent changes during the current time.
Welsh: Ocê. Efallai yr hoffech chi ymhelaethu, felly, ynglŷn â pham ddim gwneud newidiadau parhaol yn ystod y cyfnod presennol.
English: Welcome back, everyone, to the Finance Committee at the Senedd. We move on now to the fourth item on the agenda, namely to proceed with receiving evidence on implementing the Wales Act 2014 and the operation of the fiscal framework. And joining us for this session is the Welsh Revenue Authority, of course, and I welcome Dyfed Alsop, the chief executive, also Rebecca Godfrey, chief strategy officer, and Sam Cairns, chief operating officer. Welcome to the three of you. We'll go straight into questions. We have about three quarters of an hour that has been ring-fenced for this session. And I'll start, if I may, by asking you, very simply, to explain very broadly - Dyfed, maybe you can start - your role in terms of administering devolved taxes in Wales, and more importantly, what you think were the strengths and weaknesses of the approach that you've chosen in terms of implementing Welsh taxes.
Welsh: Croeso nôl, bawb, i Bwyllgor Cyllid Senedd Cymru. Rydym ni'n symud ymlaen at y bedwaredd eitem ar ein hagenda ni heddiw, sef, wrth gwrs, i barhau i dderbyn tystiolaeth ar roi Deddf Cymru 2014 ar waith a'r fframwaith cyllidol, neu weithredu'r fframwaith cyllidol, dylwn i ddweud. Ac yn ymuno â ni ar gyfer y sesiwn yma mae Awdurdod Cyllid Cymru, wrth gwrs, a dwi'n croesawu Dyfed Alsop, y prif weithredwr, hefyd Rebecca Godfrey, prif swyddog strategaeth, a Sam Cairns, prif swyddog gweithredu. Croeso i'r tri ohonoch chi. Mi awn ni'n syth ymlaen at gwestiynau. Mae gennym ni ryw dri chwater awr, dwi'n meddwl, wedi'i glustnodi ar gyfer y sesiwn yma. Mi wnaf i gychwyn, os caf i, drwy ofyn, yn syml iawn, wrthoch chi efallai i egluro'n fras - Dyfed, gallwch chi gychwyn, dwi'n siŵr - eich rôl chi, o ran gweinyddu trethi datganoledig yng Nghymru? Ond yn bwysicach, efallai, beth yn eich barn chi yw'r cryfderau a'r gwendidau yn y dull rydych chi wedi'i ddewis o safbwynt gweithredu trethi Cymru?
English: Good afternoon. I'm sorry, I didn't hear the first part of the question because I had a problem with my headphone connection - so the first part of the question, sorry.
Welsh: Prynhawn da. Mae'n ddrwg iawn gen i, gwnes i ddim clywed hanner cyntaf y cwestiwn gan fod gen i ryw broblem efo'r cysylltiad o'r headphones - jest y rhan gyntaf, sori.
English: Just to ask you very generally to give us a brief overview of your role in terms of administering devolved taxes in Wales. I'm sure that we are aware of that role, but just in the context of this discussion we're having today.
Welsh: Dim ond i ofyn yn gyffredinol i chi roi rhyw drosolwg fach sydyn i ni o'ch rôl chi o ran gweinyddu trethi datganoledig yng Nghymru. Dwi'n siŵr ein bod ni'n ymwybodol o'r rôl, ond jest yng nghyd-destun y drafodaeth rydym yn ei chael heddiw.
English: Okay. So, WRA - that's who we are. We are responsible for collecting the devolved taxes, namely land transaction tax and landfill disposals tax. So, we are the body that's been established for over three years to collect those taxes. So, yes, that's part of the process of devolving fiscal powers here in Wales.
Welsh: Iawn. So, Awdurdod Cyllid Cymru ydym ni. Ni sy'n gyfrifol am gasglu'r trethi datganoledig, sef treth trafodiadau tir a threth gwarediadau tirlenwi. So, ni yw'r corff sydd wedi ei sefydlu ers jest dros dair blynedd rŵan i gasglu'r trethi yna. Felly, rhan o'r broses o ddatganoli pwerau fiscal yma yng Nghymru.
English: And I was asking then what, in your opinion, are the strengths and weaknesses of your approach to implementing Welsh taxes.
Welsh: Ac roeddwn i'n holi ymhellach wedyn ynglŷn â, yn eich barn chi, beth ydy cryfderau a gwendidau'r dull o weithredu trethi Cymru sydd gennych chi.
English: Well, I think, to start, I would say what we call 'our approach', the way of implementation - being very close to our taxpayers and so forth - that's worked very well. I think we've created a relationship that works very well with the people who pay the taxes. I also think the emphasis we've put on data has been a strength as well. And evidently, particularly in the last year, I think that the fact that we decided to be 100 per cent cloud based, in terms of digital services, from the start has been very important for us as a body, particularly given what happened with flood Dennis. It would have been impossible if we hadn't made the decision to do that. In terms of the things that I think have surprised me, somewhat, in terms of how things have worked out, personally, I hadn't realised how much we had to learn. That is, we've had to make changes in terms of moving forward, and we still haven't reached a situation where we can say that we're doing everything a revenue authority usually does, from helping people to pay and putting information out to enforcement. So, even today, we haven't managed to do absolutely everything. So, that surprised me somewhat. I thought maybe that was supposed to happen after the second year, or something like that, but everything has taken a bit longer, particularly given what's happened with COVID. I'm sure that that's slowed things down as well.
Welsh: So, dwi'n meddwl, i gychwyn, buaswn i'n dweud fod beth rydym ni'n ei alw yn 'ein dull', hynny ydy'r ffordd o weithredu - bod yn agos iawn at ein trethdalwyr ac yn y blaen - mae hwnna wedi gweithio yn dda iawn. Dwi'n meddwl ein bod ni wedi creu perthynas sy'n gweithio'n dda efo'r bobl sy'n talu trethi. Dwi'n meddwl hefyd bod y pwyslais rydym ni wedi ei roi ar ddata wedi bod yn gryfder hefyd i ni. Ac yn amlwg, yn enwedig yn ystod y flwyddyn ddiwethaf, dwi'n meddwl bod y ffaith wnaethom ni benderfynu cychwyn allan i fod yn 100 y cant cloud based - hynny ydy, yn ddigidol - mae hwnna wedi bod yn hynod bwysig i ni fel corff, yn enwedig o feddwl beth wnaeth ddigwydd efo flood Dennis. Buasai hwnna wedi bod yn amhosibl oni bai ein bod ni wedi penderfynu ei wneud o fel yna. O ran y pethau yna dwi'n meddwl sydd wedi fy synnu i, rywsut, o sut mae wedi gweithio allan, dwi'n meddwl, yn bersonol, doeddwn i ddim wedi sylweddoli gymaint oedd gennym ni o'n blaenau ni i ddysgu. Hynny ydy, rydym ni wedi gorfod gwneud newidiadau wrth fynd ymlaen, a dydyn ni o hyd heb gyrraedd y sefyllfa lle ein bod ni'n gwneud bob dim mae awdurdod cyllid yn arfer ei wneud, hynny ydy, o helpu pobl i dalu a rhoi'r wybodaeth allan hyd at wneud bach o enforcement. So, hyd yn oed heddiw, dydyn ni ddim wedi gwneud absolutely pob dim. So, mae hwnna wedi synnu fi, i raddau. Roeddwn i, hwyrach, yn meddwl buasai hwnna wedi digwydd ar ôl yr ail flwyddyn, neu rywbeth fel yna. Ond mae pob dim wedi cymryd tipyn bach mwy o amser, ac yn enwedig efo beth sydd wedi digwydd o ran COVID. Mae'n siŵr bod hwnna wedi gwneud i bethau ddigwydd yn hwyrach hefyd.
English: Yes, and the learning process is an ongoing one, of course, isn't it? That's evident, at the outset, particularly because you started from scratch, to all intents and purposes. Clearly, that's been a learning process that's been very specific, I would say. And we'll return to some of those issues, including the coronavirus, in due course. But I'll move on now to Alun Davies.
Welsh: Ie, ac mae'r broses ddysgu'n broses barhaus, beth bynnag, onid ydy? Ond, yn amlwg, yn enwedig ar y cychwyn, yn enwedig gan eich bod chi'n cychwyn o ddim, i bob pwrpas - mae hynny'n amlwg wedi bod yn broses ddysgu reit benodol, buaswn i'n tybio. Ddown ni'n ôl at rai o'r pethau, yn cynnwys y coronafeirws, wrth gwrs, yng nghwrs y drafodaeth. Ond fe symudaf ymlaen, felly, at Alun Davies.
English: Thank you, Chair. I wanted to ask about digital services. I know that you've invested a lot of money in that, and also a lot of hope in it. I remember some conversation in the report by the auditor - I think it was 2017. That showed that the digital services were your biggest risk at the time, and that you were saying that the investment that you were going to make was going to have a major impact on the way that you were operating, and I wanted to follow up on that if possible. How has that worked? Has it fulfilled your hopes, or are you still concerned that this is a risk for you?
Welsh: Diolch yn fawr. Holi roeddwn i moyn ynglŷn â'r gwasanaethau digidol. Dwi'n gwybod eich bod chi wedi buddsoddi lot fawr ynddo fe - lot fawr o arian ynddo fe, ond hefyd lot fawr o obeithion ynddo fe. Dwi'n cofio rhyw sgwrs yn adroddiad yr auditor yn 2017, ac roedd hynny'n dangos mai'r gwasanaethau digidol oedd y risg mwyaf oedd gyda chi ar y pryd, ac roeddech chi'n dweud bod y buddsoddiad dŷch chi'n gwneud yn mynd i gael impact fawr neu enfawr ar sut dŷch chi'n gallu gweithio. Ro'n i eisiau dilyn hynny i fyny os yw'n bosibl. Sut mae wedi gweithio? Ydy e wedi cyrraedd eich gobeithion, neu ydych chi dal yn gofidio bod hyn yn risg i chi?
English: Thank you very much. That's a very interesting question. I'll let Becca give you more detail on the digital issue. I remember the feeling that the way that we were doing things, digital and on a cloud basis, that was seen at the time as something that had quite heavy risks. But I would say it would be the other way round. If we hadn't done that and done something more conservative and traditional in terms of our operation, I think that would have put a lot more risk in the system than we have experienced through our experience. But I'll let Becca say more.
Welsh: Diolch. Cwestiwn diddorol iawn. Mi wnaf i adael i Becca ddweud mwy o fanylder ar y pwnc digidol, ond jest o ran - . Dwi'n cofio hefyd y teimlad bod y ffordd roedd rhywun yn mynd o gwmpas pob dim, gwneud o'n ddigidol a'i wneud o'n cloud based, roedd hynny'n cael ei weld ar y pryd yn rhywbeth efo lot o risg arno fo. A buaswn i'n dweud, erbyn hyn, dwi'n meddwl y ffordd arall rownd. Petaem ni ddim wedi gwneud hynny, petaem ni wedi mynd ymlaen i wneud rhywbeth mwy traddodiadol a conservative o ran y ffordd o weithredu, dwi'n meddwl buasai hynny wedi rhoi lot mwy o risg yn y system nag ydym ni wedi'i gael drwy'r profiad. Ond, mi wnaf i adael i Becca ddweud mwy.
English: Okay. Thank you very much. I don't have any further questions.
Welsh: Ocê. Diolch yn fawr. Does dim mwy o gwestiynau gen i.
English: Thank you, Chair. You've touched a little on the fact that your recruitment plans have had to be adjusted, or halted entirely, perhaps. Could you expand a little on that? How many people are working for you at the moment, and how many people do you need to recruit in the next period, and how are those plans proceeding?
Welsh: Diolch, Cadeirydd. Rydych chi wedi cyffwrdd ychydig bach ar y ffaith bod eich cynlluniau recriwtio chi wedi gorfod cael eu haddasu, neu eu stopio'n llwyr efallai, ia? Fedrwch chi jest ymhelaethu ychydig bach ar hynny? Faint sydd yn gweithio i chi rŵan, a faint ydych chi angen bod yn eu recriwtio yn y cyfnod nesaf yma, a sut mae'r cynlluniau yna yn mynd yn eu blaen?
English: Sorry, I'm a bit slow unmuting myself. So, at present - let me just get the facts in front of me - in terms of the number of recruitment schemes that we have out, we've run eight already, and we have another 12 that are planned between now and the end of April. So, we are currently recruiting, as you can see, a great number of people, compared with how many we had at the outset of this. So, we will have about 80 people by the end of April - that's what we hope. So, we've been working with between 12 and 15 fewer than we were supposed to have.
Welsh: Sori, dwi jest bach yn araf deg yn cael gwared â'r mute. So, ar hyn o bryd, rydyn ni - gadewch i mi jest gael y ffeithiau o fy mlaen i - o ran nifer y recruitment schemes sydd allan, rydyn ni wedi rhedeg wyth yn barod ac mae gennym ni 12 yn fwy wedi cael eu planio rhwng rŵan a diwedd mis Ebrill. So, rydyn ni wrthi yn recriwtio, fel y gallwch chi ei weld, nifer fawr o bobl, o'i gymharu efo faint oedd gennym ni cyn cychwyn hwnna i gyd. So, mi fydd gennym ni o gwmpas 80 o bobl erbyn diwedd mis Ebrill - dyna beth rydyn ni'n ei obeithio. So, rydyn ni wedi bod yn gweithio efo rhwng 12 a 15 yn llai nag oedd i fod i'w gael.
English: Which suggests perhaps that you can do the work with fewer people. [ Laughter.]
Welsh: Sy'n awgrymu efallai eich bod chi'n gallu gwneud y gwaith gyda llai o bobl. [ Chwerthin.]
English: Well, yes I understand how you could perceive that, but, if I could, I'll give you an example of some of the things that we haven't been able to do. The year that we've just had has been so different to the years ahead. So, for example, in terms of the number of transactions with LTT, we had in the first six months about half the usual amount. So, the demand for services, phone enquiries, and so forth, haven't been as high. At the outset, we made a strategic decision to change the focus of our work. That is, where we usually work hard to ensure that we try to do everything to avoid - [ Inaudible.]
Welsh: Ia, dwi'n deall sut y buasech chi'n gweld hwnna, ond, os medraf i, fe wnaf i egluro, er enghraifft, rai o'r pethau dydyn ni ddim wedi medru eu gwneud. Mae'r flwyddyn sydd wedi bod jest mor wahanol i beth fydd o'n blaenau ni. So, er enghraifft, o ran nifer y transactions ar LTT, mae gennym ni ddim ond, yn y chwe mis cyntaf, ryw hanner beth oedd gennym ni fel arfer. So, dydy'r galw am wasanaethau, i ateb cwestiynau dros y ffôn, ac yn y blaen, ddim wedi bod cymaint ag oedden nhw. Mi wnaethom ni benderfynu yn y cychwyn cyntaf, yn strategol, i wneud penderfyniad i newid ffocws ein gwaith. Hynny ydy, lle fel arfer rydyn ni'n gweithio'n galed i wneud yn siŵr ein bod ni'n trio gwneud pob dim i osgoi - [ Anghlywadwy.]
English: Am I back now?
Welsh: Ydw i nôl?